Паводле ўспамінаў сведак тых жудасных падзей, расстрэлы былі здзейснены як помста нямецка-фашысцкіх захопнікаў мірнаму насельніцтву. У час руху 121-й стралковай дывізіі праз вёскі Горкі, Рабак у сінягоўскія лясы і балоты чырвонаармейцамі было забіта некалькі гітлераўцаў, у тым ліку 4 афіцэры. Таму 6 – 7 жніўня 1941 г. фашысты расстралялі мірных жыхароў вёсак Горкі, Вярхуціна, Сінягова, Языль.